El tradicional enllumenat nadalenc ja està encés a Sagunt
10 de desembre 2021

![](/media/hkbbf012/c1_mini_m1_encendidolucesnavidad.jpg?width=850&height=566.9886363636364)

El tradicional enllumenat nadalenc que decora el municipi de Sagunt durant les dates festives ja està encés. L'acte d'inauguració ha tingut lloc esta vesprada a la porta de l'Ajuntament de Sagunt i ha comptat amb la presència de l'alcalde, Darío Moreno, i la regidora de Comerç i Mercats, Ana María Quesada, juntament amb les Falleres Majors de Federació Junta Fallera de Sagunt, Sandra Ordiñaga i Aitana González.

![](/media/p1laa0w2/c3_encendidolucesnavidad.jpg?width=378&height=252&mode=max)També han estat presents altres regidors de l'equip de Govern així com representants de diferents grups polítics de la Corporació Municipal. L'acte ha estat amenitzat pels xiquets i les xiquetes de la coral del col·legi Sant Vicent Ferrer de Sagunt juntament amb un quartet de saxofons de la Unión Musical Porteña, que han delectat als veïns i veïnes de Sagunt amb un repertori variat de nadales i música popular.

![](/media/3cfl1wqn/c2_encendidolucesnavidad.jpg?width=378&height=252&mode=max)L'alcalde ha agraït durant la seua intervenció l'assistència a este inici del període de Nadal en el qual ha destacat la família, l'amistat i gaudir amb les persones pròximes i volgudes, però ha demanat també **«responsabilitat per a intentar evitar que continue pujant la incidència acumulada»**. Ana María Quesada, per la seua part, s'ha mostrat **«molt agraïda amb la resposta»** del públic que ha acudit a l'acte. Tots dos han animat la ciutadania de Sagunt a comprar durant estes festes en el comerç local i de proximitat.

L'enllumenat estarà actiu fins al 7 de gener de 2022 i les llums s'activaran tots els dies des de les 17.30 hores fins a la 1.00 del matí.

![](/media/aszjjct2/c4_encendidolucesnavidad.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/encesa-oficial-enllumenat-nadalenc-2021-12-10/ "Facebook")
*   [](http://twitter.com/share?url=https://aytosagunto.es/va/actualitat/encesa-oficial-enllumenat-nadalenc-2021-12-10/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/encesa-oficial-enllumenat-nadalenc-2021-12-10/ "Linked In")
*   [](mailto:?body=https://aytosagunto.es/va/actualitat/encesa-oficial-enllumenat-nadalenc-2021-12-10/)